บิ๊ก‘KIAT’ผวาราคาวิ่งแรง กดดันการทำงานสร้างกำไร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — “เกียรติชัย” บิ๊ก KIAT หวั่นราคาหุ้นแรง กดดันการทำกำไรและนักลงทุนคาดหวังเงินปันผล
นายเกียรติชัย มนต์เสรีนุสรณ์ กรรมการผู้จัดการ บริษัท เกียรติธนาขนส่ง (KIAT) เปิดเผยว่า ราคาหุ้น KIAT ปรับตัวสูงขึ้นต่อเนื่อง เชื่อว่าส่วนหนึ่งมีความคาดหวังเรื่องการจ่ายเงินปันผลระหว่างกาล ทำให้มีแรงซื้อเก็บหุ้น ทั้งนี้ วันที่ 4 มิ.ย. ราคาหุ้น KIAT ซิลลิงปิด 17 บาท เพิ่มขึ้น 3.90 บาท มูลค่าซื้อขายหนาแน่น 
“ผมเชื่อว่าหุ้น KIAT ขึ้นมาเพราะนักลงทุนคิดว่าเราจ่ายปันผลระหว่างกาลปีนี้ได้แน่นอน ซึ่งผลดำเนินงานปี 2552 เพิ่งจ่ายไป 45 สตางค์ และปีนี้คงไม่ต่ำกว่านี้”
สำหรับการที่นักลงทุนรายใหญ่เข้ามาเก็บหุ้น ทำให้สภาพคล่องหุ้นที่ซื้อขายในตลาดหลักทรัพย์ (ฟรีโฟลต) บางส่วนหายไป
“การซื้อหุ้นของหมอพงษ์ศักดิ์ ธรรมธัชอารี เพิ่มถึง 5% จากฟรีโพลตของหุ้น 20% ทำให้ซัพพลายหายไปจากตลาด เป็นเหตุใหญ่ให้ราคาหุ้นปรับตัวขึ้นได้ง่าย” 
ทั้งนี้ วันที่ 19 พ.ค.ที่ผ่านมา นพ.พงษ์ศักดิ์ เก็บหุ้นเพิ่มอีก 1.44 ล้านหุ้น หรือ 0.72% ราคา 8.60 บาท รวมถือหุ้น 10 ล้านหุ้น หรือ 5.042% 
นายเกียรติชัย กล่าวอีกว่า รู้สึกเครียดและกังวลกับราคาหุ้นที่ขึ้นมาก เพราะต้องทำงานหนักเพื่อทำกำไรและผลตอบแทนให้ทันกับราคาหุ้นอย่างที่นักลงทุนคาดหวัง 
กรรมการผู้จัดการ กล่าวอีกว่า มั่นใจมีงานในมือต่อเนื่องถึง 3 ปีข้างหน้า ซึ่งส่วนหนึ่งมาจากงานขนส่งเอ็นจีวีของ ปตท. (PTT) มูลค่าปีละกว่า 300 ล้านบาท รวม 3 ปี ประมาณ 1,000 ล้านบาท โดยทำสัญญาเมื่อวันที่ 16 พ.ค.ที่ผ่านมา และเตรียมประมูลอีก 57 งาน เชื่อทั้งปีนี้รายได้โตไม่ต่ำกว่า 1015% จากปีก่อนมีรายได้ 580 ล้านบาท 
นอกจากนี้ ปตท.ได้ต่อสัญญาบริการขนส่งเอ็นจีวี เส้นทาง จ.ขอนแก่น ออกไปอีก 5 เดือน ไปครบกำหนดวันที่ 31 ต.ค. 2553 มูลค่าบริการขนส่ง 120 ล้านบาท
นพ.พงษ์ศักดิ์ กล่าวว่า ได้ศึกษาข้อมูลก่อนลงทุนและทยอยเก็บหุ้น KIAT ต่อเนื่อง โดยมองการลงทุนระยะยาว 35 ปี เห็นแนวโน้มการเติบโตของธุรกิจ
“ผมไม่ได้คาดหวังการทำกำไรวันนี้ ราคา 5 ปีไม่ใช่ราคานี้ แต่หวังการเติบโตไปพร้อมบริษัท ตอนนี้หุ้นขึ้นมาเร็วจนผมเสียใจ ไม่สามารถซื้อเพิ่มในราคาที่ดีได้” นพ.พงษ์ศักดิ์ กล่าว